UZNESENIE VLÁDY SLOVENSKEJ REPUBLIKY
č. 749
z 20. augusta 2003

k návrhu na jednostranné zrušenie vízovej povinnosti pre štátnych občanov Spojených štátov amerických, ktorí vstupujú na územie SR

Číslo materiálu:	7045/2003	
Predkladateľ:	minister vnútra	
Vláda
A.	schvaľuje
A.1.	s účinnosťou od 1. októbra 2003 jednostranné zrušenie vízovej povinnosti pre štátnych občanov Spojených štátov amerických, ktorí vstupujú na územie Slovenskej republiky z dôvodu návštevy, turistiky, služobných ciest alebo obchodných ciest na dobu nepresahujúcu deväťdesiat (90) dní v rámci šiestich (6) mesiacov odo dňa prvého vstupu na územie SR;
B.	súhlasí
B.1.	s uverejnením uznesenia vlády SR v Zbierke zákonov SR;
C.	ukladá
predsedovi vlády
C.1.	zabezpečiť uverejnenie uznesenia vlády SR v Zbierke zákonov SR
do 20. septembra 2003
ministrovi vnútra 
C.2.	po schválení uznesenia vlády SR vykonať potrebné opatrenia súvisiace s jednostranným zrušením vízovej povinnosti
	priebežne  
C.3.	zabezpečiť vykonávanie uznesenia vlády SR
	trvale

ministrovi zahraničných vecí
C.4.	po schválení uznesenia vlády SR odovzdať nótu o rozhodnutí vlády SR podľa časti A tohto uznesenia americkej strane
	do 15. septembra 2003 
D.	zrušuje
D.1.	platnosť jednostranného opatrenia vlády ČSFR (nóta  FMZV ČSFR č. 309.276/90-KO/5 zo 17. 5. 1990)  s účinnosťou od 1. októbra 2003.
Vykonajú:	predseda vlády
minister vnútra
minister zahraničných vecí